Gautrein bied beperkte dienste | Maroela Media
Kesagee Nayager, Bombela se woordvoerder, het gesê beperkte treindienste sal gelewer word. Bykomende veiligheidsmaatreëls is ook op die stelsel in werking gestel.
"Die veiligheid van ons passasiers sal nie in gedrang wees nie," het Nayager gesê.
Die beperkte diens sal op piektye, van 05:45 tot 09:00 en 16:00 tot 19:00, gelewer word met een trein elke 12 minute tussen Centurion en Sandton en een trein elke 20 minute tussen Sandton en die Park-stasie. Geen treindienste sal tussen die piektye gelewer word nie. Slegs die Centurion-, Sandton- en Park-stasie sal oop wees.
"Gautrein se busdienste sal slegs na die genoemde drie stasies ry en sal hul gewone roetes volg."
'n Beperkte busdiens sal van 05:45 tot 19:00 vir passasiers na en van die lughawe- en Rhodesfield-stasie gelewer word.
"Kaartjieskantore sal toe wees weens personeel wat staak. Passasiers word dus aangemoedig om die kaartjiemasjiene te gebruik of geld deur ons webwerf of die Gautrein-app op te laai."
Die United National Transport Union (Untu) het Sondag bekend gemaak sy lede wat vir die Gautrein werk, gaan Maandag begin om aan 'n beskermde staking deel te neem. Dit is die eerste keer dat Gautrein-werkers oor lone sal staak.
Untu eis 'n verhoging van 10% op die basiese salaris plus 'n verhoging van 113% op 'n behuisingstoelaag (van R750 tot R1 600), plus 'n nuwe vervoertoelaag van R800 vir werkers wat nie op skof is nie, plus 'n verhoging van 101% vir 'n vervoertoelaag vir nagdiens (van R31,84 tot R64 per skof), met 'n 10%-verhoging vir nagskof, mediesefondstoelaag van 55/45 en 'n R20 000-bonus per werknemer per jaar ('n algehele verhoging van 19,6%).
Gautrein het intussen 'n verhoging van 8% aangebied.
Ek kan nie sien hoekom kon die treintjie nie van Hatfield af begin het nie.. maar die chaos wat gewoontlik op Pretoria stasie gebeur as die trein vertraag is is dit seker die veiligste, moet se die pad was besiger vanoggend
Geen van die selaris eise hoef enigsins in lyn te wees met die welstand van die maatskapy nie, aangesien dit nog teen verlies werk kan belasting betalers maar opdok!
Ja het vir die bus gewag by Rhodesfield, maar toe word daar vir ons gese dat die busse geblok word by die depot.
Dis jammer dat een van die enigste treindienste in die land wat nog elke dag stiptelik vertrek volgends skedule nou moet deurloop. Die probleem lê by 'n algemene ontevredenheidsgesindheid by sekere werkers in hierdie land. Niks is ooit goedgenoeg nie en daar is geen dankbaarheid om net 'n werk te hê nie, al sit 26% van die land se bevolking sonder werk. Die mense met genoeg verstand sal eerder ander werk soek wanneer die betaling te min. is eerder as om 'n paar dae se salaris te verloor en 'n betalingsagterstand te bewerkstellig wat lank vat om in te haal… Lees meer »
Wel as die Tesla motor al autonoom beweeg sien ek geen rede hoekom treine (wat op 'n sporelyn beweeg) nie autonoom kan beweeg en dus vanuit 'n beheerkamer beheer kan word nie. Maak kaartjie verkope aanlyn en sied daar stakings het nie meer 'n effek nie. Sover ek hoor is die Gautrain trein al reeds sem-automatiese en het die al trein beheer geneem toe 'n drywer te laat begin stop het vir 'n stasie.